laion/Wikipedia-Exotic huggingface dataset:
פלשקלצ'ן

פלשקלצ'ן (בהונגרית: Felsőkelecsény) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית פלשקלצ'ן קטנה משמעותית בשנים האחרונות, מ-435 תושבים בשנת 1990 עד 323 תושבים בשנת 2018 (ירידה של כ-25%). בפלשקלצ'ן חיו מעט יהודים ובמקום קיים בית קברות יהודי. מדיה וקבצים בנושא פלשקלצ'ן בוויקישיתוף אתר האינטרנט הרשמי של פלשקלצ'ן נתוני הכפר באתר הלמ"ס ההונגרי מפקד האוכלוסין ההונגרי 2018 בית הקברות היהודי בפלשקלצ'ן מפקדי האוכלוסין של יהודי הונגריה, 1993
פלשניאראד

פלשניאראד (בהונגרית: Felsőnyárád) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית פלשניאראד קטנה משמעותית בשנים האחרונות, מ-1,120 תושבים בשנת 1990 עד 947 תושבים בשנת 2018 (ירידה של כ-15%). בפלשניאראד חיו מעט יהודים ובמקום קיים בית קברות יהודי. מדיה וקבצים בנושא פלשניאראד בוויקישיתוף אתר האינטרנט הרשמי של פלשניאראד (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 בית הקברות היהודי בפלשניאראד מפקדי האוכלוסין של יהודי הונגריה, 1993
ונדרר W21

ונדרר W21 (בגרמנית: Wanderer W21) היא מכונית סלון מתוצרת יצרנית הרכב הגרמנית ונדרר, חברת בת של Auto Union AG (אנ') אשר יוצרה בגרמניה בין השנים 1933–1936. "וונדראר W21" - יוצרה בין השנים 1933–1934. "וונדראר W225" - יוצרה בשנת 1935. "וונדראר W35" - יוצרה בשנת 1936. סלון. קבריולה. יוצרו 4,564 יחידות. 4 דלתות (דלתות קדמיות "דלתות התאבדות" - ציר פתיחת הדלת מנוגד לכיוון התנועה). מנוע קדמי. מנוע בנזין 1.7 ליטר. מנוע קירור מים. סוג הנעה: הנעה אחורית. מערכת חשמל - 12 וולט. קיבולת מכל דלק - 54 ליטר. צמיגים: 5.25-17 אינץ'. "וונדראר W21", שנת 1934 "וונדראר W21", שנת 1934 וונדראר W22 וונדראר W24 מדיה וקבצים בנושא ונדרר W21 בוויקישיתוף "וונדראר W21" autogallery.org.ru/wand21 Werner Oswald, Deutsche Autos 1920-1945, Stoccarda, Motorbuch Verlag, 2001, ISBN 3-61302-170-6. "וונדראר W21" kfzderwehrmacht.de/Homepage_english/Motor_Vehicles/Germany/Auto-Union/Wanderer/Wanderer_W21
כוכב לכת קשוח

כוכב לכת קשוח (באנגלית: Hostile Planet) היא סדרת טבע אמריקאית ששודרה בין 1 באפריל עד 6 במאי 2019 בערוץ נשיונל ג'יאוגרפיק. הסדרה בוימה על ידי הצלם המקסיקני גיירמו נבארו (אנ') ומקוריינת בידי ההרפתקן הבריטי בר גרילס והיא נעשתה בידי המפיקים של הסדרות המצליחות של ה-BBC: הכוכב הכחול ועולם מופלא 2. הסדרה עלתה לעונה אחת בת 6 פרקים שאורכם 47 דקות. הסדרה מתארת את מאבקי בעלי החיים והיצורים השונים בשש סביבות שונות ואת המאבקים שלהן בעקבות שינויי האקלים, נגד טורפים או בין עצמם. כמו כן, היא מראה את הקשיים שנוצרים לאחרונה, בעיקר עקב ההתחממות הגלובלית לחיי בעלי החיים. הרים - בפרק זה מתוארים בעלי חיים השוכנים במרומי ההרים, בהם: ברנטה לבנת לחי שאפרוחיה נאלצים לקפוץ מגובה רב, בבונים זנובים מתחרים, צפיר קולדילרים וגדיו, עיטים זהובים נאבקים על נבלה ונמר שלג במסע ציד. אוקיינוסים - בפרק מתוארים חיות ים, בהן: דובי ים מרחיקים עמלץ לבן מגוריהם, צבי ים צעירים בורחים מטורפיהם לים, מדוזות ענק, יצורי מצולות, אורקות ולווייתנים גדולי-סנפיר זוללים הרינגים, מתקפת כרישים סביב חופים, דגי שוניות ולווייתן כחול במסע לאזורי האכילה. ערבות - בערבות חיים בעלי חיים המתואמים לתנאי שובע ורעב ממושכים, בהם: ביזונים נלחמים בשלג בזאבים, פילים אפריקנים נודדים בשעות היובש ובאזורי הצפה, ברדלסים טורפים גורי אנטילופות, עופות ממתינים ליד שרפה כדי ללכוד חרקים, מאבק של היפופוטמים, איילי צפון בנדידה ואריות טורפים צעירי פילים מותשים. ג'ונגלים - ביערות הגשם מגוון בעלי חיים החיים בתנאים לחים. בין בעלי החיים: יגואר צד קיימנים, אורנגאוטנית צעירה מתכוננת לגשם, דולפיני נהרות במים, טפיר, פקארי ועוד צמחונים מגיעים לבריכת מינרלים ונשמרים מטורפים, מאבק בין מיני קוליבריים על צוף, פטריית הקורדיספס (אנ') הטורפת, טרסיוסיים ועטלפי פירות נמלטים מתנינים האורבים להם במים. מדבריות - הסביבה הקשה מותירה רק בעלי חיים שלהם יכולת הישרדות גבוהה, בהם: זאב ערבי צד גדיי יעלים, צבועים ותנים צדים גורי דובי ים, לטאה שטוחת-אף ועכביש עקבות בנמיב, עקבי האריס בציד משותף, סוריקטות מבריחות קוברה, קנגורים אדומים שורדים במדבריות אוסטרליה, קרקל בציד של אורגיים ושועלי פנק יוצאים בחשכת הלילה. קטבים - בקטבים תנאים קשים של קור קבוע והמסות נרחבות. רק מינים חזקים יכולים לשרוד. בין המינים שמוצגים: דובי קוטב מתרועעים בסתיו במפרץ הדסון ובהמשך נראים בציד של כלבי ים על הקרח, פינגווינים קיסריים השורדים יחדיו בחורף של אנטארקטיקה, זאבי קוטב צדים כבשי מושק, דובים הצדים גורי לבתנים, וכלב ים נמרי המשתעשע בטרפו - פינגווינים לבני אוזן. אתר האינטרנט הרשמי של כוכב לכת קשוח "כוכב לכת קשוח", במסד הנתונים הקולנועיים IMDb (באנגלית) "כוכב לכת קשוח", באתר דיסני+ סדרות (באנגלית)
יאן ואן אייק

יאן ואן אייק (בהולנדית: Jan van Eyck; סביבות 1390 – 9 ביולי 1441) היה צייר פלמי מהמאה ה-15, מהראשונים שציירו בשמן. בניגוד לטענה הנפוצה, ואן אייק לא המציא את הציור בשמן, אולם הוא שכלל את השיטה והביא אותה לרמה גבוהה מאוד. יאן נמנה עם משפחת הציירים ואן אייק, והיה אחיו הצעיר של הוברט ואן אייק. תאריך לידתו לא ידוע, אולם הוא נולד הרבה אחרי אחיו הוברט, שלקח אותו תחת חסותו כ"מתלמד". תחת הדרכה זו למד יאן לצייר. בהמשך הפך אותו הוברט לשותף, ושניהם הפכו לציירי החצר של הנסיך פיליפ השלישי מבורגונדיה. לאחר שעזב את חצרו של הנסיך ב-1421 הפך יאן אדון לעצמו, ועבד כצייר בהאג. הוא חזר מהאג ב-1424 וחזר לשירותו של פיליפ, שהיה בשלב זה הדוכס מבורגונדיה. הוא נותר בשירותו של פיליפ, שהיה תמיד נדיב אליו, עד מותו. פעמים רבות שימש בשליחות הדוכס כאיש אמונו, ונראה כי כמו פטרונו, היה ואן אייק בתנועה מתמדת. בין השאר ביקר בפורטוגל ובספרד, והנופים שראה שם שמשו אותו בציוריו. ב-1428 היה חבר במשלחת ששלח פיליפ לליסבון כדי לבקש את ידה של איזבלה מפורטוגל. דיוקן הכלה שצייר שכנע את הדוכס סופית. לאחר שובו השתקע בברוז' (עיר בבלגיה של ימינו) ונשא אישה. נולדה לו בת שהפכה בהמשך לנזירה. פיליפ מימן את טקס הטבלת הילדה, והיה זה אך סימן אחד להערכה הרבה שרחש הדוכס לצייר. הוא נפטר בברוז' ונקבר שם ב-9 ביולי 1441. בין ציוריו המפורסמים ניתן למנות את "נישואי הזוג ארנולפיני", שצויר בשנת 1434, ואת "תמונת המזבח של גנט" שצוירה על-ידו ועל-יד אחיו הוברט. למרות שהיו לו תלמידים מעטים, ואיש מהם לא הגיע לרמתו-שלו, הייתה ליצירתו של יאן ואן אייק השפעה רבה על סגנון הציור של ציירים; לא יהיה זה מוגזם לומר שהשפעתו כיוונה את סגנון הציור באירופה שמצפון להרי האלפים במשך מאה שלמה כמעט. Harbison, Craig, Jan van Eyck: The Play of Realism, Reaktion Books; Expanded edition, 2012. מסת"ב 978-1861898203 Till-Holger Borchert, Jan Dumolyn and Maximiliaan Martens, Van Eyck, Thames & Hudson; 1st edition, 2020 מסת"ב 978-0500023457 Martens, Maximiliaan P.J. and Born, Annick, Van Eyck in Detail, Reaktion Books; Expanded edition, 2020. מסת"ב 978-9461300591 מדיה וקבצים בנושא יאן ואן אייק בוויקישיתוף מאת ד"ר ערגה הלר, יוהנס ואן אייק היה כאן, באתר nrg‏, 8 בנובמבר 2001 יאן ואן אייק, באתר אנציקלופדיה בריטניקה (באנגלית) יאן ואן אייק, באתר "Find a Grave" (באנגלית) יאן ואן אייק, באתר אנציקלופדיית ההיסטוריה העולמית (באנגלית) יאן ואן אייק, באתר MusicBrainz (באנגלית) יאן ואן אייק, באתר Discogs (באנגלית)
אנדראס, נסיך סקסוניה-קובורג-גותה

אנדראס, נסיך סקסוניה-קובורג-גותה (בגרמנית: Andreas Prinz von Sachsen-Coburg und Gotha; נולד ב-21 במרץ 1943), הוא ראש בית סקסה-קובורג-גותה מאז 1998. הוא נכדו של קרל אדוארד, דוכס סקסוניה-קובורג-גותה האחרון. אנדראס נולד בשלוס קאסל ב-21 במרץ 1943, לפרידריך יוזיאס, נסיך סקסוניה-קובורג-גותה ולויקטוריה לואיזה, רוזנת זולמס-בארוט, בתם של הנס, רוזן זולמס-בארוט וקרולינה מתילדה, נסיכת שלזוויג-הולשטיין-זונדרבורג-גליקסבורג. הוריו התגרשו בשנת 1946, ובשנת 1949 הוא עבר לניו אורלינס, ארצות הברית, שם הוא בילה את ילדותו עם אמו ובעלה השני, ריצ'רד וויטן. ב-6 במרץ 1954 הפך אנדראס לטוען כנסיך הכתר של הדוכסות, כאשר אביו הפך לראש הבית. מגיל 16 הוא ביקר באופן סדיר בגרמניה לקראת עתידו בתפקיד ראש הבית, וחזר אליה לצמיתות בשנת 1965. בין השנים 1966 ו-1968 הוא שירת ברגימנט הסיור המשוריין ה-6, שבסיסו הה באויטין, שלזוויג-הולשטיין. לאחר שעזב את הצבא הוא עסק בסחר עצים בהמבורג משנת 1969 עד 1971. בשנת 1998 מת אביו, ואנדראס ירש את תאריו. בשנת 2006 הנסיך אנדראס יצר את מסדר הענף הארנסטיני. הנסיך אנדראס הוא בן דוד ראשון של קרל השישה עשר גוסטב, מלך שוודיה, ואף היה הסנדק של בתו הצעירה של קרל גוסטב, מדלן, נסיכת שוודיה. הנסיך אנדראס הוא הבעלים של טירת קאלנברג בקובורג וטירת גריינבורג באוסטריה. הוא מנהל את אחוזות המשפחה הכוללות חוות, יערות, ונדל"ן. ב-31 ביולי 1971 התחתן אנדראס בהמבורג עם קארין דאבלשטיין, בתם של אדולף וילהלם מרטין דאבלשטיין ואירמה מריה מרגרטה קאלזן. הנישואין, אף על פי שלא היו שוויוניים, לא היו נישואים מורגנטיים, מאחר שאנדראס קיבל את אישורו של אביו לנישואים. לבני הזוג נולדו שלושה ילדים: סטפני, נסיכת סקסוניה-קובורג-גותה (נולדה ב-1972), התחתנה עם יאן שטאהל. הוברטוס, נסיך הכתר של סקסוניה-קובורג-גותה (נולד ב-1975), התחתן עם קלי רונדסבדט. אלכסנדר, נסיך סקסוניה-קובורג-גותה (נולד ב-1977). מדיה וקבצים בנושא אנדראס, נסיך סקסוניה-קובורג-גותה בוויקישיתוף Official family website Official family website Official family website Official family website Genealogisches Handbuch des Adels
הר גראוס

הר גראוס (באנגלית: Grouse Mountain) הוא אתר סקי המצוי על הר בשם זה מעל הפרוור ונקובר הצפונית, ליד העיר ונקובר, שבמחוז קולומביה הבריטית במערב קנדה. האתר הוקם בשנת 1926, והוא אתר הסקי המרכזי של העיר ונקובר. ההגעה לאתר היא באמצעות קרון רכבל היכול להכיל כ-100 אנשים. בין החודשים מאי לאוקטובר ניתן גם להעפיל רגלית לאתר. אתר יציאת הקרון לאתר הוא בסמוך לאגם קפילנו, בקצה הכביש שלצידו מצוי הגשר התלוי המפורסם. בחודשי החורף, בערך בין החודשים דצמבר למאי האתר משמש כאתר סקי, בעל מספר מסלולים, החל ממסלולים למתחילים (ישנו בית ספר ללימודי גלישה, הן סקי והן סנובורד), ועד מסלולים למקצוענים. האתר נשאר פתוח גם לאחר רדת החשיכה, ומשתמש בפרוז'קטורים בשביל להפיק תאורה הולמת. במהלך חודשי הקיץ הוא משמש כאתר תיירות בעל מספר אטרקציות דוגמת סיורים, הדרכות, הופעות ואומגה. מהאתר ניתן לצאת למספר טיולים, חלקם קצרים בקרבת האתר, וחלקם הם טרקים יותר ארוכים. באתר ישנה טורבינת רוח המשמשת גם כמגדל תצפית, שאמורה לספק כרבע מתצרוכת האנרגיה של האתר. הטורבינה בולטת, וניתן להבחין בה מרחבי ונקובר. מדיה וקבצים בנושא הר גראוס בוויקישיתוף אתר האינטרנט הרשמי של הר גראוס (באנגלית)
יירי ולש

יירי ולש (בצ'כית: Jiří Welsch; נולד ב־27 בינואר 1980) הוא כדורסלן עבר צ'כי, אשר שיחק בין השנים 1997–2018. ולש החל את קריירת הכדורסל שלו בקבוצת עיר הולדתו, JIP פרדוביצה, בשנת 1997. לאחר עונה אחת עבר לשחק בספרטה פראג, ובשנת 2000 חתם על חוזה באולימפיה ליובליאנה מליגת העל הסלובנית. בשתי עונותיו בליובליאנה זכה עם הקבוצה באליפות הליגה הסלובנית ובגביע הסלובני. בעונת 2001/2002 הוביל את קלעי קבוצתו ביורוליג עם ממוצע של 15.9 נקודות למשחק. בדראפט ה-NBA‏ 2002 נבחר ולש על ידי פילדלפיה 76' בבחירה ה־16, ומיד נשלח בטרייד לגולדן סטייט ווריורס בתמורה לשתי בחירות דראפט עתידיות. בעונתו היחידה בגולדן סטייט שותף ב־37 משחקים וקלע 1.6 נקודות בממוצע למשחק בלבד. בקיץ 2003 הועבר בטרייד לדאלאס מאבריקס, ומיד לאחר מכן בטרייד נוסף לבוסטון סלטיקס, במדיה שיחק במשך כעונה וחצי. בעונתו הראשונה בבוסטון פתח כשחקן החמישייה הפותחת החל מהמשחק ה-12 ועד לסיום העונה, ורשם שיאי קריירה ב־NBA של 9.2 נקודות, 3.7 ריבאונדים ו־2.3 אסיסטים בממוצע למשחק. במהלך עונת 2003/2004 שלחו הסלטיקס את ולש לקליבלנד קאבלירס, במדיה שיחק עד לסיום העונה, ובעונת 2004/2005 שיחק עבור מילווקי באקס. ב־4 עונותיו ב־NBA השתתף ב־247 משחקים בסך הכול, ורשם ממוצעים כוללים של 6.1 נקודות, 2.4 ריבאונדים ו־1.5 אסיסטים למשחק. באוגוסט 2006 חזר ולש לשחק באירופה, כאשר חתם על חוזה באוניקאחה מאלגה מליגת העל הספרדית. בעונתו הראשונה במאלגה סייע לקבוצתו להעפיל לשלב פיינל פור היורוליג, לראשונה בתולדות המועדון. במשחק חצי הגמר הפסידה מאלגה מול צסק"א מוסקבה (50–62), ובמשחק על המקום השלישי גברה על טאו ויטוריה (76–74). לאורך העונה היה ולש הקלעי הרביעי של קבוצתו ביורוליג, עם ממוצע של 8.5 נקודות למשחק. בשלוש העונות הבאות קלע כ־8.1 נקודות למשחק, ובכולן הודחה מאלגה בשלב שמינית גמר היורוליג ("Top 16"). בעונת 2010/2011 עבר ולש לשחק באסטודיאנטס מדריד, ובעונתו היחידה בקבוצה הודחה אסטודיאנטס בשלב רבע גמר היורוקאפ. בעונת 2011/2012 שיחק עבור ספירו שרלרואה מליגת העל הבלגית, אשר השתתפה גם ביורוליג. בשנת 2012 חזר לשחק בצ'כיה, כאשר הצטרף לקבוצת נימבורק. בכל 5 עונותיו בקבוצה זכה עמה באליפות ליגת העל הצ'כית, וב־3 מתוכן זכה גם בגביע הצ'כי (2013, 2014 ו־2017). בעונתו האחרונה בקריירה, 2017/2018, חזר ל־JIP פרדוביצה – הקבוצה בה החל את הקריירה. לאורך תקופתו כשחקן מקצועי השתתף במשחקי נבחרת צ'כיה בכל טורנירי אליפות אירופה שבהם הנבחרת השתתפה – בשנים 1999, 2007, 2013, 2015 ו־2017. הישג השיא של הנבחרת בתקופה זו היה באליפות אירופה 1999, בה סיימה צ'כיה במקום ה־12. מדיה וקבצים בנושא יירי ולש בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) סטטיסטיקות הקריירה של ולש ביורוליג, באתר הרשמי רשימת הנבחרים בדראפט 2002, באתר basketball-reference.com ולש נשלח בטרייד לגולדן סטייט, באתר mcall.com,‏ 27 ביוני 2002 סטטיסטיקות הקריירה של ולש ב־NBA, באתר basketball-reference.com פרופיל ביורובאסקט 2017, באתר פיב"א
אורות (שיר)

"אורות" הוא שיר שכתב, הלחין וביצע אברהם טל. השיר יצא לאור בשנת 2010. השיר יצא לאור בשנת 2010, ונכלל באלבום הסולו השני של טל הנושא את שמו. את השיר עיבדו טל, דניאל קורן (עיבוד כלי מיתר) ויונתן דגן ששהה באותה עת מחוץ לישראל. לשיר הוקלטו שבע גרסאות רמיקס בהשתתפות "הקרטל", "התקווה 6", שלומי אברץ מ"מטבוחה פרוג'קט", "כוח ראסטה", אורי שוחט ושל אברהם טל בעצמו. אברהם מספר כי השיר נכתב בעקבות תאונה שהיה עד לה ויום למחרת הוא כתב את השיר על השיר סיפר אברהם טל: "השיר מדבר על שתי השניות האלה, שכל החיים חולפים אל מול העיניים. כל המקומות, הזיכרונות, הדרכים, כל התהיות וברגע כזה, כל התפל נעלם וברור מה חשוב ומה פחות. השיר מדבר על סוג של התעוררות, על אירוע משמעותי שקורה מתישהו לכל אחד בחייו, שאחריו ברור לו איך ולאן הוא ממשיך ועל מה הוא מסכים לוותר. ברגע כזה הכל מתבהר וערך החיים גובר על הכל". השיר זכה בפרס אקו"ם לשיר השנה. בנוסף נבחר כשיר השנה של גלגלצ לשנת התש"ע (2010), והגיע למקום ה-12 במצעד הפזמונים העברי השנתי של רשת ג'. כמו כן, השיר הגיע למקום הרביעי במצעד העשור של מדיה פורסט בנוסף לשירו הנוסף של טל שהגיע למקום הראשון, ״מחוזקים לעולם״. סרטון השיר "אורות" באתר יוטיוב מילות השיר "אורות" באתר שירונט בלעדי: גרסת רמיקס ל"אורות" של אברהם טל להורדה בחינם!, באתר וואלה, 28 במרץ 2010 אברהם טל-קומוניקט מצולם-"אורות"-סינגל חדש, נבדק ב-2024-03-29 אסף נבו, ‏אברהם, תדליק את האורות בבקשה, באתר ‏מאקו‏, 15 בפברואר 2010 אסף נבו דני סידס, ‏פרסי מפעל חיים לחוה אלברשטיין וצביקה פיק בטקס פרסי אקו"ם, באתר ‏מאקו‏, 1 במרץ 2011 שגיא בן נון‏, אייל גולן הזמר הכי מושמע העשור, השיר הכי מושמע - "מחוזקים לעולם" של אברהם טל, באתר וואלה, 18 בדצמבר 2019
ספריית יאנובה

ספריית יאנובה (בליטאית: Jonavos rajono savivaldybės viešoji biblioteka) היא ספרייה ציבורית ביאנובה, עיר במחוז קובנה שבליטא. הספרייה הוקמה ב-1939, במהלך מלחמת העולם השנייה היא נסגרה והספרים בה הושמדו. לאחר המלחמה הספרייה נפתחה מחדש, ובשנת 1950 החלה לשמש כספרייה המרכזית במחוז בו היא נמצאת[דרושה הבהרה]. ב-1952 הועתק מקומה של הספרייה למבנה בו היה בית מרקחת. ב-1992 עברה למיקומה הנוכחי. ב-2001 הוקם בה חדר קריאה ציבורי. ב-2003 אופשרה הגישה למרשתת בספריה. באותה שנה הועבר קטלוג הספרייה לפורמט דיגיטלי. מדיה וקבצים בנושא ספריית יאנובה בוויקישיתוף אתר האינטרנט הרשמי של ספריית יאנובה קטלוג ספריית יאנובה ערך זה הוא קצרמר בנושא ספריות ובנושא ליטא. אתם מוזמנים לתרום לוויקיפדיה ולהרחיב אותו.
קוקה (כדורגלן)

האם התכוונתם ל... קוקה (1983) – חלוץ כדורגל עבר ספרדי קוקה (1987) – מגן כדורגל ספרדי קוקה (1992) – קשר כדורגל ספרדי
אמרה קאראדומן

אמרה קאראדומן (בטורקית: Emrah Karaduman; נולד ב-4 בנובמבר 1987) הוא די ג'יי ומפיק מוזיקלי טורקי. זכה להצלחה בינלאומית לאחר הוצאת הסינגל "Cevapsız Çınlama", שיצא ביחד עם אליינה טילקי והפך לאחד מהשירים הטורקיים המצליחים ביותר בכל הזמנים. הקליפ שיצא עבור "Cevapsız Çınlama" צבר למעלה מ-575 מיליון צפיות ביוטיוב, ובכך הפך לקליפ הטורקי הנצפה ביותר בכל הזמנים. בשנת 2018, הוציא עם טילקי את הלהיט "Yalnız Çiçek", שהצליח לשחזר את הצלחת שירם הקודם. אמרה קאראדומן נולד ב-4 בנובמבר 1987, בסמסון שבטורקיה, ובשנת 2009, החל את הקריירה המוזיקלית שלו. כמו כן, יודע קאראדומן לנגן על כלי הקשה. בשנת 2014, לקח חלק בכתיבת ובהפקת הלהיט "Prenses", של הזמרת-יוצרת הבלגית-טורקייה הדיסה. את אלבום הבכורה שלו Toz Duman, הוציא בשנת 2015. האלבום זכה להצלחה נאה בטורקיה ובאותה השנה הוציא את השיר המצליח "Nerden Bilecekmiş" ביחד עם הזמרת-יוצרת אירם דריג'י. בשנת 2016, הוציא את שירו המצליח ביותר "Cevapsız Çınlama", ביחד עם הזמרת אליינה טילקי. הקליפ של השיר הפך לקליפ הטורקי הנצפה והמצליח ביותר בכל הזמנים. בעקבות ההצלחה לה זכו השניים ביציאת השיר הראשון שלהם יחד, הוציא קאראדומן עם טילקי את השיר "Yalnız Çiçek", שזכה להצלחה בין-לאומית גם כן, כאשר צבר ביוטיוב למעלה מ-200 מיליון צפיות. השיר נכלל באלבום הלהיטים, Yıldız Tilbe'nin Yıldızlı Şarkıları, Vol. 1. מיד לאחר צאתו, הוציא עם טילקי את השיר "Dipsiz Kuyum", שצבר קרוב ל-200 מיליון צפיות גם כן. כמו כן, תיפקד השיר כסינגל מתוך אלבומו השני של קאראדומן שיצא כמה זמן לאחר מכן. בשנת 2018, הוציא את אלבום האולפן השני שלו, BombarDuman. מתוך האלבום יצא שיר נוסף עם טילקי, "Sevmek Yok". באותה השנה הוציא ביחד עם דריה אולו את הלהיט "Sürgün Aşkımız" שכבש את פסגת מצעד השירים של טורקיה. 2015: Toz Duman 2018: BombarDuman מדיה וקבצים בנושא אמרה קאראדומן בוויקישיתוף אמרה קאראדומן, ברשת החברתית פייסבוק אמרה קאראדומן, ברשת החברתית אקס (טוויטר) אמרה קאראדומן, ברשת החברתית אינסטגרם אמרה קאראדומן, ברשת החברתית טיקטוק אמרה קאראדומן, סרטונים בערוץ היוטיוב אמרה קאראדומן, במסד הנתונים הקולנועיים IMDb (באנגלית) אמרה קאראדומן, באתר ספוטיפיי אמרה קאראדומן, באתר סאונדקלאוד (באנגלית) אמרה קאראדומן, באתר MusicBrainz (באנגלית) אמרה קאראדומן, באתר Discogs (באנגלית) emrahkaraduman.net - Giriş | emrahkaraduman.net, web.archive.org, ‏2017-12-01 emrahkaraduman.net (ארכיון) netd müzik (2016-08-19), Emrah Karaduman - Cevapsız Çınlama ft. Aleyna Tilki, נבדק ב-2019-05-26 YouTube - Most Viewed Music Videos by Turkish Artists, kworb.net netd müzik (2018-06-05), Aleyna Tilki YALNIZ ÇİÇEK ft. Emrah Karaduman, נבדק ב-2019-05-26 Hadise – Prenses (באנגלית), נבדק ב-2020-01-24 Emrah Karaduman - Toz Duman, Discogs (באנגלית) Emrah Karaduman feat. İrem Derici - Nerden Bilecekmiş, נבדק ב-2020-01-17 Yıldız Tilbe'nin Yıldızlı Şarkıları, Vol. 1, נבדק ב-2020-01-24 netd müzik (2018-09-03), Emrah Karaduman - Dipsiz Kuyum feat. Aleyna Tilki, נבדק ב-2019-05-26 BombarDuman, נבדק ב-2019-05-26 Karaduman Music (2018-09-16), Emrah Karaduman - Sevmek Yok feat Aleyna Tilki (Official Audio), נבדק ב-2019-05-26 MusicTopTR (@MusicTopTR) | טוויטר, באתר twitter.com Emrah Karaduman - Sürgün Aşkımız feat. Derya Uluğ, נבדק ב-2020-01-17
חוף הנסיכה אסטריד

חוף הנסיכה אסטריד (באנגלית: Princess Astrid Coast) הוא חוף ים המהווה חלק מחוף ארץ המלכה מוד שבאנטארקטיקה. לכל אורכו של החוף הוא גובל במדפי קרח. למול החוף מצויים ים לאזארב, וים ריסר-לארסן - המהווים חלק מהאוקיינוס הדרומי. קרחוני פנים היבשת (שחלקה בגובה 4 קילומטרים), מוחזקים במקומם על ידי רכסי הרי החוף. הקרחונים זורמים באוכפים ובעמקים שבין ההרים, לחוף הנסיכה אסטריד; בשל הרוחות העזות הזורמות בעמקים אלה, פני הקרח באזור החוף מחורצים. האזור התגלה על ידי קפטן ה. האלוורסן (H. Halvorsen) מהספינה סבילה (Sevilla) במרץ 1931 - צייד לווייתנים נורווגי. בשנת 1932 קרא האלוורסן לחוף על שמה של הנסיכה אסטריד מנורווגיה. במרכז חוף הנסיכה אסטריד מצוי נווה המדבר שירמאכר, בו הייתה מצויה תחנת המחקר המדעית הסובייטית נאבולאזארווסקאיה (Novolazarevskaia) שהוקמה בשנת 1961. • Syed Ainul Hussain, Ajai Saxena, Distribution and status of Antarctic seals and penguins along the Princess Astrid Coast, East Antarctica, Indian Journal of Marine Sciences Vol. 37(4), December 2008, pp. 455-461 מדיה וקבצים בנושא חוף הנסיכה אסטריד בוויקישיתוף חוף הנסיכה אסטריד באתר הסקר הגאולוגי של ארצות הברית חוף הנסיכה אסטריד באתר הגאזט האנטארקטי של ממשלת אוסטרליה חוף הנסיכה אסטריד באתר הגאזט האנטארקטי המשווה SCAR של ממשלת אוסטרליה תצלום לוויין של חוף הנסיכה אסטריד באתר נאס"א מידע גאוגרפי על חוף הנסיכה אסטריד באתר נאס"א תחזית מזג אוויר עדכנית עבור חוף הנסיכה אסטריד מידע גאוגרפי באתר נאס"א מידע גאוגרפי והיסטורי חוף הנסיכה אסטריד באנציקלופדיה הסובייטית הגדולה
גדול-עין אינדו-פסיפי

גדול-עין אינדו-פסיפי (שם מדעי: Megalops cyprinoides) הוא מין של דג גרם מסדרת הטרפוניים וקרובו של המין גדול-עין אטלנטי. הוא מצוי לחופי האזור האינדו-פסיפי בין מזרח אפריקה וחצי האי ערב עד לדרום-מזרח אסיה, מזרח אוסטרליה, פולינזיה הצרפתית וצפונה עד יפן. לרוב הוא מצוי בימים הטרופיים. אורך דג זה עולה לעיתים נדירות על מטר וקרוב יותר ל-50 ס"מ ומגיע למשקל 18 ק"ג. הוא בעל עיניים גדולות, זימים ועצמות לחיים ולסת בולטות ומוארכות, סנפירים רחבים לאורך הגוף וקשקשים כסופים עד ירוקים-בהירים והסנפירים אורים עד צהובים. דג זה יכול לחיות מעל 44 שנה והוא מתחיל את חייו כלרווה שקופה בדומה לצלופחים. דג זה ידוע בכך שהוא יכול לחיות ולהתרבות הן במי הים והן במים מתוקים ובמים מליחים. הוא מצוי בין מנגרובים, ביצות, נהרות, אגמים ודלתאות וכן במימי הים והאוקיינוסים עד עומק 50 מטר ובעיקר בשוניות אלמוגים ולעיתים בין צמחי מים שונים. גדול-העין הוא דג טורף בעל יכולת לא רגילה לנשום אוויר בעזרת שלפוחית האוויר שלו. הוא רודף אחרי דגים קטנים (בייחוד סרדינים), סרטנים, חסילונים ויצורי מים שונים וגם מצמחים. התזונה שלהם במים מתוקים דומה לזו שבים. דג זה איננו ניצוד בכמויות מסחריות אך לא ברור מה מצב השימור שלו בטבע. מדיה וקבצים בנושא גדול-עין אינדו-פסיפי בוויקישיתוף גדול-עין אינדו-פסיפי, באתר ITIS (באנגלית) גדול-עין אינדו-פסיפי, באתר NCBI (באנגלית) גדול-עין אינדו-פסיפי, באתר Animal Diversity Web (באנגלית) גדול-עין אינדו-פסיפי, באתר האנציקלופדיה של החיים (באנגלית) גדול-עין אינדו-פסיפי, באתר FishBase (באנגלית) גדול-עין אינדו-פסיפי, באתר GBIF (באנגלית) גדול-עין אינדו-פסיפי באתר הרשימה האדומה של IUCN
מוריס לוי (פירושונים)

האם התכוונתם ל... מוריס לוי – רופא ישראלי, מבכירי מנתחי הלב בישראל מוריס לוי (מתמטיקאי) – מתמטיקאי ומהנדס צרפתי מוריס לוי (פיזיקאי) – פיזיקאי צרפתי מוריס לוי (איש עסקים) – איש עסקים צרפתי, לשעבר מנכ"ל קבוצת הפרסום פובליסיס
סקומברן מלכותי

סקומברן מלכותי (שם מדעי: Scomberomorus cavalla) הוא מין של דג ימי ממשפחת הקולייסיים המצוי לאורך מערב האוקיינוס האטלנטי וכן במפרץ מקסיקו. דג זה הוא אחד מהגדולים שבמקרלים ומגיע לאורך של 60-70 ס"מ ולמשקל של 4-14 ק"ג אך יכול להגיע גם למשקל 45 ק"ג. הוא בעל סנפירים גבוהים ומחודדים לאורך גופו, סנפיר גבי דמוי-מפרש וזנב רחב העוזר לו להאיץ ברדיפה אחרי טרף במים. הראש צר ובעל לסתות חדות ושיניים שטוחות. צבע הדג כסוף-כחול ולעיתים גם בצבע זית עם סנפירים אפורים-צהובים והגב מפוספס בפסים אופקיים צרים בצבע תכלת. הוא חי בלהקות קטנות הנודדות בימים שלחופי אמריקה האטלנטית בין קרוליינה הצפונית לחופי ברזיל בעומק של 12-45 מטר אם כי פרטים בוגרים נצפו עד לעומק 180 מטר. הוא מצוי בעיקר במים טרופיים וסובטרופיים. כמה אוכלוסיות נפוצות בפלורידה ונודדות דרומה בחורף. הם מתרבים לאורך חופי פלורידה ולעיתים בקרוליינה באזור אוגוסט והנקבות משריצות למים מעל 50,000 ביצים אותם מפרים הזכרים. הסקומברן הוא דג טורף מהיר כמו קרוביו, דגי הטונה והוא צד מיני דגים אחרים כמו סרדיניים, עפייניים, צניניתיים, רצועניים, מסריים, גממיתיים ודיונונים. זהו דג מאכל פופולרי הנידוג בכמויות בין קרוליינה לטקסס והוא בעל תכולת שומן גבוהה. מצב שימורו הוא ללא חשש. סקומברן סיני מדיה וקבצים בנושא סקומברן מלכותי בוויקישיתוף סקומברן מלכותי, באתר ITIS (באנגלית) סקומברן מלכותי, באתר NCBI (באנגלית) סקומברן מלכותי, באתר Animal Diversity Web (באנגלית) סקומברן מלכותי, באתר FishBase (באנגלית) סקומברן מלכותי, באתר GBIF (באנגלית) סקומברן מלכותי באתר הרשימה האדומה של IUCN
כרישון כוכבני

כרישון כוכבני (שם מדעי: Mustelus asterias) הוא מין של כריש קטן ממשפחת הכרישוניים. הוא מצוי לאורך מדפי יבשות עד עומק 200 מטר בצפון-מזרח האוקיינוס האטלנטי והים התיכון סביב חופי אירופה, מערב אסיה לרבות ישראל וצפון אפריקה. כרישון זה מגיע לאורך 1.4 מטר והוא קטן מאוד ביחס לקרוביו. צבעו אפור-חום עם פס לבן ליד גבו ונקודות לבנות בין פס זה לסנפיר הגב המחודד שלו. הוא בעל סנפירי חזה רחבים ושטוחים המותאמים לשכיבה על קרקעית הים שם הוא רובץ רוב זמנו. סנפירי השת קטנים והזנב בעל אונה עליונה גבוהה בהרבה מהתחתונה. הראש מעוגל ובעל עיניים גדולות והשיניים בעלות מבנה חריצי שממנו קיבל את שמו הכוכבי. הכריש שוחה לבדו סביב הקרקעית ומחפש בעזרת חוש ריחו הרגיש סרטנים, לובסטרים, כפניים ורכיכות אותם הוא מפצח בעזרת שיניו החזקות. הכריש משריץ 7-15 צאצאים חיים המתקיימים בשבועות הראשונים על החלמון שבבטנם. הכריש נפוץ על קרקעיות בעומק 200 מטר מהים הצפוני שסביב חופי נורווגיה עד למרוקו או סהרה המערבית, בדרך כלל על מרבצי חוליות או חצץ. הוא מגיע גם לים התיכון אך לא לים השחור. אוכלוסיות המין פחתו מאוד בים התיכון והוא במצב שימור קרוב לסיכון. מדיה וקבצים בנושא כרישון כוכבני בוויקישיתוף כרישון כוכבני, באתר ITIS (באנגלית) כרישון כוכבני, באתר NCBI (באנגלית) כרישון כוכבני, באתר Animal Diversity Web (באנגלית) כרישון כוכבני, באתר FishBase (באנגלית) כרישון כוכבני, באתר GBIF (באנגלית) כרישון כוכבני באתר הרשימה האדומה של IUCN